open-index/open-wikipedia-markdown huggingface dataset:
Jesús Gómez García

**Jesús Gómez García**, finado en Padrón en outubro de 1941, foi un avogado e político galego.
 
## Traxectoria 
Secretario do concello de Tordoia, foi nomeado secretario do concello de Padrón en 1910. Foi presidente do Centro Recreativo de Padrón (1914). Dimitiu como secretario do concello en febreiro de 1924. Foi nomeado alcalde de Padrón a principios de febreiro de 1931. Na Segunda República foi elixido alcalde de Padrón pola ORGA. Dimitiu en marzo de 1932.

## Vida persoal 
Casou con Manuela Mosquera e foi pai de Maruja, Josefa e Enrique Gómez Mosquera.

## Notas 
## Véxase tamén 
### Ligazóns externas 
* Concelleiros das corporacións republicanas
Daniel Castro Barcala

**Daniel Castro Barcala**, coñecido como **Dani Castro**, nado nas Pontes o 19 de abril de 1997, é un arqueiro galego que compite en tiro con arco na modalidade de arco recurvo.

## Traxectoria 
Comezou a practicar tiro con arco xunto á súa irmá Cristina na súa vila natal, no club Sílex, onde tivo como compañeiros entre outros a Miguel Alvariño e Gema Buitrón. Baixo a batuta do adestrador Manuel Buitrón logrou en 2014 o seu primeiro campionato de España en categoría cadete, así como o campionato de Galicia xuvenil de recurvo.

No 2017 trasladouse a Madrid, cunha bolsa para entrar na Academia Blume, onde se puxo ás ordes dos técnicos da Federación Española de Tiro con Arco. En febreiro de 2018 proclamouse campión de España de sala por equipos, xunto a Miguel Alvariño e Vicente Veira, mentres que a nivel individual acabou cuarto. En xullo do mesmo ano, no campionato de España absoluto celebrado en Santander, conseguiu o bronce na categoría individual, por detrás de Alvariño e Pablo Acha. Xunto a eses dous arqueiros integrou a selección española que competiu durante os seguintes anos na Copa do Mundo e os Xogos Europeos de 2019 en Minsk.

Miguel Alvariño gañou inicialmente a praza española para acudir aos Xogos Olímpicos de 2020 en Tokyo, pero tralo adiamento destes por mor da pandemia de COVID-19, a Federación puxo a praza de novo en xogo, sendo esta para Dani Castro, que en abril de 2020 gañou a medalla de prata na proba individual da Copa do Mundo celebrada na Cidade de Guatemala.

## Notas
Estenogastrinos

A dos **estenogastrinos** (*Stenogastrinae*) é unha subfamilia de insectos himenópteros da suborde dos apócritos, unha das integradas na familia dos véspidos.

## Taxonomía 
### Descrición 
A subfamilia foi descrita en 1918 polo naturalista estadounidense de orixe belga, especializado en carcinoloxía e entomoloxía, Joseph Charles Bequaert.

### Etimoloxía 
O nome científico *Stenogastrinae* está formado polo elementos *Stenogastr*- e -*inae*. O primeiro é a raíz de nome do seu xénero tipo, *Stenogaster* (derivado dos termos do grego antigo στενός *stenós*, "estreito", e γαστήρ gastḗr, "ventre"), e o segundo é o sufixo do latín científico -*inae*, propio dos nomes das subfammilias de animais.

### Xéneros 
Na subfamilia recoñécense os seguintes xéneros:

## Distribución 
Practicamente todos os estenogastrinos encóntrasen nas rexións tropicais do Sueste asiático, na India Oriental, Indochina e as illas de Indonesia, até Nova Guinea.

## Galería 

Stenogastrinae, P.mellyi author David Baracchi.jpg|*Parischnogaster mellyi* femia
Parischnogaster (jacobsoni group).jpg|Colonia de *Parischnogaster* sp.
Liostenogaster Vechti. Photo. David Baracchi.jpg|Colonia de *Liostenogaster vechti*
Liostenogaster vechti.jpg|Agrupación de colonias de *Liostenogaster vechti*
Eustenogaster calyptodoma David Baracchi.jpg|*Eustenogaster calyptodoma*
Stenogastrinae Eustenogaster David Baracchi.jpg|Niño de *Eustenogaster fraterna*
Stenogastrinae Eustenogaster Baracchi David.jpg|Niño de *Eustenogaster micans*
 

## Notas 
## Véxase tamén 
### Bibliografía 
* Aguiar, Alexandre P. *et al*. (2013): "Order Hymenoptera". En Zhang, Z.-Q. (ed.): "Animal Biodiversity: An Outline of Higher-level Classification and Survey of Taxonomic Richness (Addenda 2013)". *Zootaxa* **3703**: 1–82.
* Borror, D. J., DeLong, D. M. & Triplehorn, C. A. (1976): *An introduction to the study of insects*, 4ª ed. Nova York, Chicago: Holt, Rinehart and Winston.  ISBN 0-0308-8406-3.
* Grimaldi, D. & Engel, M. S. (2005): *Evolution of the Insects*. Cambridge: Cambridge University Press. ISBN 978-0-5218-2149-0.
* Huber, John T. (2009): "Biodiversity of Hymenoptera". Capítulo 12. En Robert G. Foottit & Peter H. Adler: *Insect Biodiversity: Science and Society*. Hoboken, New Jersey: Blackwell Publishing. ISBN 978-1-4051-5142-9.
* Michener, Charles D. (2007): *The Bees of the World*. 2ª ed. Baltimore: The Johns Hopkins University Press. ISBN 978-0-8018-8573-0.
* O'Toole, Christopher & Raw, Anthony (1999): *Bees of the world*. Londres: Cassell & Co. ISBN 0-8160-5712-5.
* Sharkey, Michael J. (2007): "Phylogeny and Classification of Hymenoptera". *Zootaxa* **1668**: 521–548.
* Vilhelmsen, Lard (2001): "Phylogeny and classification of the extant basal lineages of the Hymenoptera (Insecta)". *Zoological Journal of the Linnean Society* **131**: 393–442.

### Outros artigos 
* Himenópteros
* Apócritos
* Vespoideos
* Véspidos
Lory Money

[alt=|miniatura|Boneco das [Fallas de Valencia.]]**Dara Dia**, máis coñecido polo seu nome artístico **Lory Money**, nado en Hann (Senegal) o 7 de agosto de 1979, é un xastre que se fixo popular a través da plataforma web de vídeos YouTube.

## Traxectoria 
Chegou a España en 2006 utilizando como transporte unha chalana. Foi vendedor ambulante de top manta.

En 2016 escribiu un libro de memorias titulado *El youtuber que llegó en patera*, polo cal recibiu unha felicitación por parte do entón alcalde de Valencia, Joan Ribó. Ese mesmo ano lanzou ao mercado xunto a Cristian Ramírez e Carlos Verdejo unha bebida enerxética a través da súa empresa Suaj Unlimited.

### Carreira musical 
O 19 de decembro de 2011 publicou *Santa Claus*, o seu primeiro sinxelo cuxa temática é a crise económica española. O videoclip foi gravado cun iPhone 4 e custou 10 euros producilo.
* «100 Montaditos Lory Money» (Universal Distribution xunto a Universal Music e Universal Music Gmbh)
* «Yolo, Yeah, Men, Bich, Negga, Suaj, Flow, Suuu....»
* «Lory Puigdemoney - Independent» (parodia de «Gucci Gang» de Lil Pump)
* «Estate al Lory»
* «President»
* «COVID-19»

## Notas 
## Véxase tamén 
### Ligazóns externas 
* Buscar la vida | Lory Money | TEDxLeon (vídeo)
Maria Àngels Anglada

**Maria Àngels Anglada**, nada en Vic no 1930 e finada en Figueres no 1999, foi unha poeta, novelista, crítica literaria e ensaísta catalana.

## Traxectoria 
Pasou gran parte da súa vida repartida entre Vic (1930-1954) e Figueres (1961-1999). Está considerada unha das principais figuras de literatura catalana no século XX. Licenciouse en Filoloxía Clásica. A súa formación, xunto coas viaxes feitas a Grecia no 1973 e no 1996 dotaron a súa obra, especialmente na poesía, dun forte compoñente helenístico e clásico. Así son frecuentes as referencias a personaxes ou historias de mitoloxía grega. Que serven coma fíos conductores para a expresión modernizadora de sentimentos ou emocións íntimas ou ben para a denuncia de agresións, ora contra países ou colectivos vulnerables, ora contra o medio ambiente. Citar que Maria Ángels Anglada, formou parte dos colectivos que loitaron a prol da proteción dos Aiguamolls de l'Empordà.

Tamén foi unha tradutora saliéntabel, especialmente dos poetas Salvatore Quasimodo, Giorgos Seferis ou Pandelís Prevelakis.

## Obra 
### Poesía 
* *Díptic* (1972)
* *Kyparíssia* (1980)
* *Carmina cum fragmentis* (1990)
* *Arieta* (1996)
* *Arieta II* (póstumo, 2009)
### Novelas 
* *Les Closes* (1979)
* ''Sandàlies d'escuma* (1985)
* *O violín de Auschwitz* (*El violí d'Auschwitz*) (1994).
* *El quadern d'Aram* (1997)

### Ensaio 
* *Paisatge amb poetes* (1988)
* *Paradís amb poetes* (1993)
## Notas 
## Véxase tamén 
### Bibliografía 
* *Poesía completa''. Maria Ángels Anglada. Edicions Vitela, 2009. ISBN 978-84-936250-9-2
Torhout

**Torhout** é unha comuna e municipio de Bélxica, con privilexios de cidade, situada na rexión de Flandres, na provincia de Flandres Occidental.

## Xeografía 
O municipio ocupa unha extensión de 45,23 km². 

A 1 de xaneiro de 2018 tiña unha poboación estimada de 20 530 habitantes, polo que a súa densidade de poboación, nese ano, era de 453,9 hab./km².

Ademais da cidade, o municipio comprende as localidades de Wijnendale, Sint-Henricus, De Driekoningen e Don Bosco.

## Demografía 

 
## Galería 

Flag of Torhout.svg|Bandeira
Torhout wapen.svg|Escudo de armas
Torhout, de Sint Pietersbandenkerk oeg87619 foto5 2015-09-26 15.45.jpg|Igrexa de Sint Pietersbandenkerk
Berg op Zoom. watertoren oeg 87306 foto5 2015-09-26 16.10.jpg|Berg op Zoom (a Torre da Auga)
Conscienceplein straatbeeld - 39738 - onroerenderfgoed.jpg|Rúa Conscienceplein

## Notas
Ramón Pazos Jiménez

**Ramón Pazos Jiménez**, finado en Cáceres o 23 de marzo de 1978, foi un avogado e político galego.

## Traxectoria 
Fillo de Juan Pazos Varela. Estudou na Escola de Comercio da Coruña e obtivo o título de perito mercantil en 1932. Foi elixido presidente da Juventud de Unión Regional de Derechas de Padrón en xuño de 1935. Logo do golpe de Estado do 18 de xullo de 1936 foi nomeado xefe local de FET y de las JONS en maio de 1939. Foi nomeado alcalde de Padrón en 1940, tomando posesión o 5 de agosto. Foi elixido deputado provincial en marzo de 1949. Permaneceu no cargo ata 1973. Finou nun accidente de tráfico en Cáceres xunto coa súa muller e a súa sobriña, o 23 de marzo de 1978.

## Vida persoal 
Casou con Elisa Sierra Domínguez.

## Notas
Wacław Sierpiński

**Wacław Franciszek Sierpiński**, nado en Varsovia o 14 de marzo de 1882 e finado na mesma cidade o 21 de outubro de 1969, foi un matemático polaco. Destacan as súas achegas á teoría de conxuntos, á teoría de números, á topoloxía e á teoría das funcións. Na teoría de conxuntos realizou importantes contribucións para o axioma de escolla e a hipótese do continuo. Estudou a teoría da curva que describe un camiño pechado que contén todos os seus puntos interiores dun cadrado. Publicou máis de 700 traballos e 50 libros.

Tres coñecidos fractais levan o seu nome, o triángulo de Sierpinski, a alfombra de Sierpinski e a curva de Sierpinski. Tamén os números de Sierpinski en teoría de números levan o seu nome.

## Notas 
## Véxase tamén 
### Ligazóns externas 
* Premios obtidos por Sierpiński 
* Biografía matemática de Sierpiński 
* Biografía
Eduardo Otero

**Eduardo Otero González**, nado en Padrón en 1947 e finado en Santiago de Compostela o 12 de novembro de 2024, foi un construtor e político galego.

## Traxectoria 
Aparellador e dono da empresa de constución Otegón S. L. Nas primeiras eleccións democráticas foi o candidato da UCD á alcaldía de Padrón, e logrou a vitoria con 4 concelleiros, co que foi elixido alcalde como candidato da forza máis votada. Concorreu ás municipais de 1983 encabezando unha formación independente, e daquela perdeu a alcaldía en favor do candidato de Alianza Popular Jesús Villamor Calvo, con quen empatou a 4 concelleiros pero con menos votos. 

Pasou a formar parte de Coalición Galega, se ben volveu a concorrer como independente nas eleccións de 1987, cando conseguiu tan só 2 concelleiros fronte á ampla maioría absoluta de AP. En 1991 encabezou a candidatura do CDS, onde só foi el elixido coma concelleiro, retirándose defintivamente da política tras ese mandato.

## Vida persoal 
Casara, enviuvara, e tivera 3 fillos.

## Notas 
## Véxase tamén 
### Outros artigos
*Eleccións municipais en Padrón

### Ligazóns externas 
* La primera corporación democrática de Padrón se reúne 35 años después
Nico Rodríguez

**Nicolás Rodríguez García-Paz**, nado en Vigo o 30 de abril de 1991, é un deportista galego que compite en vela, na clase 470.

Gañou unha medalla de bronce nos Xogos Olímpicos de Tokyo 2020, tres medallas no Campionato Mundial de 470 entre 2018 e 2021 e outras tres no Campionato Europeo de 470 entre 2017 e 2021.

## Traxectoria 
Neto dun comandante da Mariña, comezou a practicar vela aos 8 anos, no Real Club Náutico de Vigo. Gañou títulos galegos en Optimist e foi dúas veces campión de España de 420, pasando logo á vela olímpica, primeiro na clase 49er e logo na 470. 

En 2013 comezou a competir con Nahuel Rodríguez en 470, pero pouco despois deixou o deporte e emigrou aos Países Baixos para exercer como odontólogo, carreira que estudou na Universidade de Santiago de Compostela. En 2016, o regatista catalán Jordi Xammar, que viña de competir nos Xogos Olímpicos de Río de Xaneiro, chamouno para ofrecerlle preparar xuntos o seguinte ciclo olímpico.

Xunto a Xammar, foi en 2018 medalla de bronce no Campionato Mundial de 470. En 2019 foi subcampión do mundo e en 2021 volveu ser medalla de bronce. En 2017 gañou a medalla de bronce no Campionato de Europa, en 2019 a prata e en 2021 de novo a prata.

Participou con Xammar nos Xogos Olímpicos de Tokyo 2020, na clase 470. Gañaron dúas das regatas e remataron na terceira posición, conseguindo a medalla de bronce por detŕas da embarcación australiana e da sueca. Converteuse así no quinto regatista galego cunha medalla olímpica, despois de que o conseguisen antes Antón Paz, Fernando Echávarri, Támara Echegoyen e Sofía Toro.

## Palmarés internacional 
## Notas 
## Véxase tamén 
### Outros artigos 
* Galegos nos Xogos Olímpicos de 2020
José Ferrón Martínez

**José Ferrón Martínez**, nado en Padrón cara a 1922 e finado en Santiago de Compostela en maio de 2012, foi un empresario e político galego.

## Traxectoria 
Fillo de Jesús Ferrón Ferrón. Creou a empresa madeireira Ferrón y González e despois puxo en marcha en marcha a factoría Tagal. Concelleiro de Padrón dende os anos cincuenta. Foi nomeado alcalde de Padrón en setembro de 1973. Permaneceu no cargo ata as primeiras eleccións democráticas. Finou en Santiago de Compostela en maio de 2012.

## Vida persoal 
Casou con Carmen Grela Otero e foi pai de María Teresa, José Ángel e Jorge Juan  Ferrón Grela.
## Notas
Facultade de Medicina Harvard

A **Facultade de Medicina Harvard** (en inglés *Harvard Medical School*, **HMS**) é a Facultade de Medicina da Universidade Harvard. 

Trátase dun centro docente de posgrao. É academicamente moi selectiva e está situada na sección da *Longwood Medical Area* de Boston. 

Foi fundada en 1782 en Cambridge, Massachusetts sendo trasladada a Boston en 1810.

Conta con ao redor de 650 estudantes en programas de MD, 500 en programas PhD e 130 en MD-PhD, permitindo aos estudantes recibir os seus MD da HMS ou seus doutoramentos ben de Harvard ou do MIT. 

A Facultade ten un profesorado de case 8 000 doutores, moitos deles traballando en hospitais de Boston afiliados á Universidade Harvard.

## Véxase tamén
Soiuz 2-1v

miniatura|250px|Un Soiuz 2-1v sendo preparado para o lanzamento.
O **Soiuz 2-1v** é un foguete espacial ruso de nova xeración derivado do mísil R-7 creado para lanzar carga á órbita baixa terrestre. É unha versión lixeira dos foguetes Soiuz tradicionais na que non se inclúen os típicos catro foguetes aceleradores que rodean á etapa principal. O foguete ten un diámetro maior que respecto dos Soiuz habituais, usando motores NK-33A mellorados na primeira etapa e RD-0124 na segunda. 

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
*Soiuz 2-1v Volga
Camilo Forján Seoane

**Camilo Forján Seoane**, nado en Pazos de Iria (Iria Flavia, Padrón) o 3 de febreiro de 1954, é un mestre e político galego do PSdeG-PSOE.

## Traxectoria 
Estudou o bacharelato no Colexio Libre Adoptado Salas Pombo e logo fixo Maxisterio. Exerceu como mestre de Ciencias Sociais en Frións (Ribeira), Padrón, Muxía e no CPI Eusebio Lorenzo Baleirón de Dodro. Formou parte da candidatura do PSdeG-PSOE en Padrón en 1991, se ben non resultou elixido. Foi concelleiro socialista en Padrón tralas eleccións municipais de 1995 e de 1999, nas que foi o número 3 e 2 da candidatura encabezada por Julio Martín García. Foi o candidato do PSdeG-PSOE nas municipais de 2003, pasando de 2 a 3 concelleiros, reforzándose como a principal forza da oposición ao goberno do PPdeG. Nas municipais de 2007 volveu encabeza-la lista do PSdeG-PSOE, mantendo 3 concelleiros e subindo votos. Trala contundente perda da maioría absoluta do PPdeG foi elixido alcalde en coalición coa formación independente CIPa, e co apoio do BNG e do Partido Galeguista na investidura.

Nas municipais de 2011 perdeu a alcaldía en favor do PPdeG, pese a mante-la súa representación con 3 concelleiros, debido á caída do seu socio de goberno e quedar sen opcións de pacto, polo que o candidato conservador Antonio Fernández Angueira asumiu a alcaldía como forza máis votada. Encabezou de novo a candidatura socialista nas municipais de 2015 pasando a 2 concelleiros. Se ben se estudou un acordo de goberno alternativo ao PP, finalmente este volveu asumi-la alcaldía en minoría. A finais de 2016 estudouse a presentación dunha moción de censura que o devolvese á alcaldía, pero dita operación tampouco frutificou. Encabezou de novo a candidatura do PSdeG nas municipais de 2019 e conseguiu dobra-la súa representación ata os 4 concelleiros, o mellor resultado da historia do partido en Padrón, se ben seguiu formando parte da oposición dado que o PPdeG logrou a maioría absoluta.

## Notas 
## Véxase tamén
### Outros artigos 
*Eleccións municipais en Padrón

### Ligazóns externas 
* Biografía na web do PSdeG
Soiuz FG

O **Soiuz FG** é un foguete espacial Ruso derivado do mísil R-7 creado para lanzar tripulacións e carga á órbita baixa terrestre. Está formado por dúas etapas centrais rodeadas de catro foguetes aceleradores, unha configuración común para os foguetes da familia Soiuz. Foi usado por primeira vez en 2000 e a súa función é lanzar cápsulas tripuladas Soiuz e naves de carga Progress. O foguete lánzase desde o cosmódromo de Baikonur. Tódalas etapas do foguete usan queroseno e oxíxeno líquido. O foguete transpórtase en horizontal ata a rampla de lanzamento, onde é erguido previamente ao lanzamento.

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
Tripanosomíase africana

A **tripanosomíase africana**, tamén coñecida como **tripanosomíase humana africana** e, popularmente, como **enfermidade do sono**, é unha enfermidade parasitaria dependente dun vector para a súa transmisión. 

## Parasitos causantes da doenza 
Os parasitos involucrados son protozoos pertencentes ao xénero *Trypanosoma,* transmitidos aos humanos por picaduras da mosca tse-tse infectadas ao alimentárense de humanos ou de animais que hospedaban ao parasito. Ambas as subespecies son moi comúns nas zonas rurais.

## Vector e transmisión 
miniatura|260px|Mosca tse-tse (*Glossina palpalis morsitans*).
As moscas tse-tsé encóntranse na África subsahariana. Só certas especies do xénero *Glossina* transmiten a enfermidade. 

As diferentes especies teñen diferentes hábitats. Principalmente encóntranse na vexetación ribeirá de ríos e lagos, en bosques en galería e na sabana. 

Porén, hai moitas zonas onde se encontran as moscas, pero non a doenza. Isto débese a que as moscas non nacen co tripanosoma, senón que este entra nas glándulas salivares da mosca ao succionaren sangue dalgún humano ou animal coa enfermidade.

As poboacións rurais que habitan en rexións onde ocorre a transmisión e que dependen da agricultura, a pesca, a gandaría, a cría ou caza de animais, son as máis expostas á picadura da mosca e, en consecuencia, á contraeren a  doenza. 

A enfermidade do soño xeralmente está presente en áreas rurais remotas, onde os sistemas de saúde son precarios ou inexistentes. A doenza disemínase en pequenos asentamentos. Os desprazamentos de poboación por guerras e pobreza son factores moi importantes que levan a un aumento da taxa de transmisión. 

A enfermidade progresa en áreas cuxo tamaño pode ir de unha aldea a unha rexión enteira. Dentro dunha área determinada, a intensidade da enfermidad pode ser variábel en diferentes aldeas.

## Notas
Juan Pazos Varela

**Juan Pazos Varela**, finado en Padrón o 30 de outubro de 1964, foi un comerciante, empresario e político galego.

## Traxectoria 
Irmán de Carlos Pazos Varela. Dono dun comercio e despois dunha fábrica de tecidos en Padrón. Foi concelleiro conservador en Padrón entre 1905 e 1911. Sufriu un atentado o 9 de xaneiro de 1911. Colaborou en *El Barbero Municipal*. Na ditadura de Primo de Rivera foi nomeado alcalde de Padrón. Finou en Padrón o 30 de outubro de 1964.

## Vida persoal 
Casou na Escravitude con Clotilde Jiménez López en 1905, e foi pai de Rafael e Ramón Pazos Jiménez.

## Notas
Francisco García Novo

**Francisco García Novo**, finado en Padrón en novembro de 1922, foi un avogado e político galego.

## Traxectoria 
Foi alcalde de Padrón de 1920 ata o momento do seu pasamento, acontecido en Padrón en novembro de 1922.

## Notas
Caetano Horta

**Caetano Xosé Horta Pombo**, nado na Barquiña (Barro, Noia) o 15 de xaneiro de 2003, é un deportista galego. Compite en remo, deporte ao que se dedica despois de que abandonase unha prometedora carreira no motocrós.

Gañou unha medalla de ouro no Campionato de Europa Xuvenil de Remo de 2020, na proba de dobre scull. Participou nos Xogos Olímpicos de 2020 e 2024, na proba de dobre scull lixeiro (LM2x).

## Traxectoria 
Aos 3 anos comezou a andar en moto e aos 6 a competir en motociclismo, por influencia de seu pai Antón, afeccionado ao motociclismo e que competira anos antes no campionato galego de enduro. Primeiro correu en motociclismo de velocidade, pasando logo ao motocrós. Formou parte do Motoclub Os Saltóns de Noia e competiu no Campionato de Galicia de motocrós e tamén no de supercrós, logrando bos resultados. 

En 2011 acabou cuarto na categoría alevín tanto no campionato de motocrós como no de supercrós, mentres que no 2012 foi terceiro en motocrós e subcampión de supercrós. Ao ano seguinte acabou quinto no campionato de motocrós de 65cc, e en 2014 proclamouse campión de 85cc. En 2017 foi subcampión galego de 125 cc. Ademais competiu tamén no Campionato de España.

Paralelamente ao motocicismo, aos 9 anos empezou a practicar tamén remo, dentro do Club do Mar Noia, onde seu tío Benito Horta era adestrador. Inicialmente entrou no remo para fortalecer o seu físico para a moto e compaxinou durante un tempo ambos deportes, pero finalmente tivo que decidir entre un dos dous, decántandose polo remo, a pesar da súa prometedora carreira sobre as dúas rodas.

En 2019 disputou en Tokyo o Mundial júnior, logrando unha quinta praza, En 2021 gañou o Campionato de España xuvenil skiff de longa distancia, cunha asoballante diferenza sobre os seus rivais. Xa en Tokyo, rematou a súa quenda na cuarta posición de seis embarcacións, fóra dos dous primeiros postos que daban o acceso directo ás semifinais. Na repesca conseguiu o segundo posto e o pase ás semifinais. Nestas obtivo un quinto posto, quedando así fóra da final, á que só accedían as tres primeiras embarcacións de cada semifinal.

Nos Xogos Olímpicos de 2024 en París, fixo parella co catalán Dennis Carrecedo. Rematou a súa quenda na segunda posición, logrando así o acceso directo ás semifinais. Con todo, non conseguiu meterse na final, ao rematar a súa serie na cuarta posición de seis embarcacións. Accedeu á final B, onde quedou segundo, o que supuxo a oitava posición final e o segundo diploma olímpico da súa carreira. 

## Notas 
## Véxase tamén 
### Outros artigos 
* Galegos nos Xogos Olímpicos de 2020
Asubío (instrumento musical)

Os **asubíos** son pequenas frautas globulares que serven para asubiar. 

## Caracteŕisticas 
Os asubíos son un dos máis primitivos instrumentos musicais, documentados nas máis antigas escavacións arqueolóxicas. En Galiza empregábanse tradicionalmente como xoguetes para os cativos. Fabrícanse practicando un furado e baleirando o interior de calquera material que proporcione unha cavidade globular: madeiras, ósos, bugallos, abelás, noces,etc. Apoiando o asubío debaixo dos beizos e soprando contra a beira do burato obtéñense diferentes sons dependendo do material empregado. Na cavidade pódense realizar outros pequenos furados para emitir diferentes notas co que se consegue a execución de melodías sinxelas. Existen tamén algúns tipos especiais de asubíos, como o toelo, realizado nun tipo de pedra calcaria propio dalgunhas partes de Galiza,  

## Notas 
## Véxase tamén 
### Bibliografía 
* 

### Ligazóns externas 
* Asubio de abelá - Proxecto Ronsel (2010). Youtube.
Polistes gallicus

***Polistes gallicus*** é unha especie de insecto himenóptero da suborde dos apócritos, familia dos véspidos, subfamilia dos polistinos e tribo dos Polistini, unha das numerosas comprendidas no xénero *Polistes*.

## Taxonomía 
### Descrición 
A especie foi descrita en 1761 por Linneo, baixo o nome de *Vespa gallica*. 

### Etimoloxía 
Para a do xénero, véxase *Polistes*.

O epíteto específico, *gallica*, alude a que esta especie é frecuente en Francia.

### Sinónimos 
Ademais de polo nome actualmente válido, a especie coñeceuse tamén polos sinónimos: 

Un antigo sinónimo, *Polistes foederatus* Kohl, 1898, foi removido da sinonimia con *P. gallicus* en 2017 e considérase outra especie válida.  

## Distribución 
*Polistes gallicus* é unha especie moi común en Europa e o norte de África. Encóntrase en case toda Europa, excluíndo Inglaterra, Dinamarca e Escandinavia,

Vive en pequenas colonias construíndo niños en edificios cun material similar ao papel feito de fibras vexetais mastigadas e mesturadas con saliva. Esta mestura estrutural protexe fisicamente o niño dos elementos duros e da intemperie. 

## Galería 

Avispa papelera (Polistes gallicus) (3925434580).jpg|Inxerindo néctar
Polistes gallicus (foederatus).jpg|Sobre *Euphorbia bubalina* 
Polistes cf. gallicus-pjt.jpg|Nas marismas da lagoa de Venecia
Vespiary of Polistes gallicus.jpg|Niño

## Notas 
## Véxase tamén 
### Bibliografía 
* Aguiar, Alexandre P. *et al*. (2013): "Order Hymenoptera". En Zhang, Z.-Q. (ed.): "Animal Biodiversity: An Outline of Higher-level Classification and Survey of Taxonomic Richness (Addenda 2013)". *Zootaxa* **3703**: 1–82.
* Borror, D. J., DeLong, D. M. & Triplehorn, C. A. (1976): *An introduction to the study of insects*, 4ª ed. Nova York, Chicago: Holt, Rinehart and Winston.  ISBN 0-0308-8406-3.
* Grimaldi, D. & Engel, M. S. (2005): *Evolution of the Insects*. Cambridge: Cambridge University Press. ISBN 978-0-5218-2149-0.
* Huber, John T. (2009): "Biodiversity of Hymenoptera". Capítulo 12. En Robert G. Foottit & Peter H. Adler: *Insect Biodiversity: Science and Society*. Hoboken, New Jersey: Blackwell Publishing. ISBN 978-1-4051-5142-9.
* Michener, Charles D. (2007): *The Bees of the World*. 2ª ed. Baltimore: The Johns Hopkins University Press. ISBN 978-0-8018-8573-0.
* O'Toole, Christopher & Raw, Anthony (1999): *Bees of the world*. Londres: Cassell & Co. ISBN 0-8160-5712-5.
* Sharkey, Michael J. (2007): "Phylogeny and Classification of Hymenoptera". *Zootaxa* **1668**: 521–548.
* Vilhelmsen, Lard (2001): "Phylogeny and classification of the extant basal lineages of the Hymenoptera (Insecta)". *Zoological Journal of the Linnean Society* **131**: 393–442.

### Outros artigos 
* Himenópteros
* Apócritos
* Vespoideos
* Véspidos
* Vespinos
* *Polistes*

### Ligazóns externas 
* *Polistes gallicus* (Linnaeus 1767) na EOL. 
* *Polistes gallicus* (Linnaeus, 1767)  en Fauna Europaea.
Estigma (bioloxía)

Nos arácnidos denomínase **estigma** a un orificio ou abertura ampla que permit a entrada e a saída dos gases respiratorios.

Nos insectos, os estigmas é como se chama a cada un dos moitos orificios situados a ambos os lados do abdome das larvas e os imagos, que comunican as traqueas co exterior.

## Notas
Gerardo Castaño Balado

**Gerardo Castaño Balado**, coñecido como **Castaño**, nado en Padrón e finado no mesmo concello en outubro de 1980, foi un debuxante e caricaturista galego.

## Traxectoria 
Fillo de Gerardo Castaño Vilanova, secretario do Xulgado de Padrón, e Josefa Balado Alonso. Foi oficial segundo do concello de Padrón até 1923. Amigo da infancia de Manuel Antonio, que foi quen o animou a publicar os seus traballos. Deu a coñecer os seus debuxos humorísticos en *Faro de Vigo* e *Vida Gallega* entre 1927 e 1931, e a partir dese ano deixou de publicar. É cualificado como debuxante humorista naif. No franquismo escribiu poesía, como o relato en verso "Fun a Leiro c'unha moza".

## Notas 
## Véxase tamén 
### Bibliografía 
* 
*
Soiuz FG Fregat

O **Soiuz FG Fregat** é un foguete espacial consistente nun Soiuz FG cunha etapa final Fregat. A diferenza do Soiuz FG, úsase para lanzar cargas non tripuladas. Está formado por tres etapas centrais rodeadas de catro foguetes aceleradores, unha configuración común para os foguetes da familia Soiuz. Foi usado por primeira vez en 2003 e lánzase desde o cosmódromo de Baikonur. Tódalas etapas do foguete usan queroseno e oxíxeno líquido excepto a etapa Fregat, que usa tetróxido de nitróxeno e UDMH. O foguete transpórtase en horizontal ata a rampla de lanzamento, onde é erguido previamente ao lanzamento.

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
*Soiuz FG
Equipo Olímpico de Refuxiados nos Xogos Olímpicos

O **Equipo Olímpico de Refuxiados** participa nos Xogos Olímpicos como participantes olímpicos independentes. 

## Río de Xaneiro 2016 
## Tokyo 2020 
O código COI foi ROT en 2016 mais foi cambiado a EOR para os Xogos Olímpicos de 2020 en Tokyo.

## París 2024 
A atleta Cindy Winner Djankeu Ngamba, refuxiada do Camerún, acadou a semifinal en boxeo da categoría até 75 kg, e conseguiu por primeira vez na historia unha medalla para o equipo de refuxiados.

## Táboas coas medallas 
### Medallas nos Xogos de Verán 
## Notas
Luis Piñeiro Legerén

**Luis Piñeiro Legerén**, finado en Padrón en xaneiro de 1930, foi un avogado e político galego.

## Traxectoria 
Procurador dos tribunais. Foi nomeado alcalde de Padrón en xuño de 1909. Permaneceu no cargo até 1920.

## Notas
Julio Gallego

O nome **Julio Gallego** pode referirse a:

***Julio Gallego Fernández**, funcionario galego;
***Julio Gallego Losada**, político galego (1927-2023);
***Julio Gallego Moure**, empresario e político galego, fillo do anterior (n. 1962).
Julia Benedetti

**Julia Benedetti González**, nada na Coruña o 25 de setembro de 2004, é unha deportista galega que compite en monopatinaxe. Participou nos Xogos Olímpicos de Toquio 2020.

## Traxectoria 
En 2018, con só 14 anos, disputou o seu primeiro campionato mundial absoluto de monopatinaxe na cidade chinesa de Nanjing, e ao ano seguinte conseguiu a clasificación para os Xogos Olímpicos de Toquio.

Con só 16 anos entrou na historia dos Xogos Olímpicos ao ser unha das 20 deportistas en disputar a proba de parque na estrea do monopatinaxe como deporte olímpico. Sufriu unha caída en cada un dos tres exercicios que realizou, polo que obtivo unha baixa puntuación e non puido clasificarse para a final. Rematou no posto 16º. 

Tras conseguir unha bolsa na Residencia Blume instalouse en Madrid, onde compaxinou os seus adestramentos cunha Enxeñaría en Matemáticas. 

## Notas 
## Véxase tamén 
### Outros artigos 
* Galegos nos Xogos Olímpicos de 2020

### Ligazóns externas 
* Datos da deportista  en olympics.com .
Marcelino Varela Artime

**Marcelino Varela Artime**, finado en Padrón en marzo de 1901, foi un industrial e político galego.

## Traxectoria 
Parente e amigo de Eduardo Gasset Chinchilla. Foi nomeado alcalde de Padrón en 1879. Volveu ser nomeado alcalde de Padrón por Real Orde en 1897. Presentouse ás eleccións a Cortes de 1898 polo distriro de Padrón como conservador, pero foi derrotado por José Ortega Munilla. Foi deputado provincial polo distrito de Betanzos-Pontedeume. Foi un dos socios de La Azucarera de Padrón.

## Notas
Liu Yifei

**Liu Yifei**, tamén coñecida como **Crystal Liu**, nada en Wuhan o 25 de marzo de 1987, é unha cantante e actriz de cinema chinesa. 

## Filmografía 
### Filmes 
* 2002: The Story of a Noble Family (TV)
* 2003: Demi-Gods and Semi-Devils (TV)
* 2004: Love of May
* 2004: The Love Winner
* 2005: Chinese Paladin (TV)
* 2006: The Return of the Condor Heroes (TV)
* 2006: Abao's Story
* 2008: The Forbidden Kingdom
* 2010: Love In Disguise
* 2011: White Vengeance
* 2011: A Chinese Ghost Story
* 2012: The Four
* 2012: Assassins
* 2013: The Four II
* 2014: The Four III
* 2014: Outcast
* 2015: The Third Way of Love
* 2015: Night Peacock
* 2016: So Young 2: Never Gone
* 2017:The Chinese Widow
* 2017: Hanson and the Beast
* 2017: Once Upon a Time
* 2020: Mulan

## Notas 
## Véxase tamén 
### Ligazóns externas 
* Liu Yifei na IMDb
O Alto, Berdillo, Carballo

**O Alto** é unha aldea da parroquia de Berdillo no concello coruñés de Carballo na Comarca de Bergantiños. Non tiña habitantes no ano 2021 segundo datos do IGE. 
## Toponimia
O topónimo **O Alto** (do latín *) designa un espazo situado nun lugar elevado.

## Lugares e parroquias 
### Lugares de Berdillo 
### Parroquias de Carballo 
## Notas 
## Véxase tamén 
### Outros artigos 
* Lugares de Carballo
Epipona

***Epipona*** é un pequeno xénero de insectos himenópteros da suborde dos apócritos, familia dos véspidos, subfamilia dos polistinos, que é o tipo da tribo dos epiponinos.

## Taxonomía 
### Descrición 
O xénero foi descrito en 1802 polo entomólogo francés Pierre André Latreille,

### Sinónimos 
Ademais de polo nome actualmente válido, o xénero coñeceuse tamén polos sinónimos:
* *Epipone* Latreille, 1804
* *Epiponus* Saussure, 1875

### Especies 
Até principios do século XXI recoñecíanse no xénero catro especies, pero na actualidade conta cunha máis, descrita en 2002:
* *Epipona guerini* (Saussure, 1854)
* *Epipona media* Cooper, 2002
* *Epipona niger* (Brethes, 1926)
* *Epipona quadrituberculata* (Gribodo, 1892)
** Epipona tatua* (Cuvier, 1797)

## Notas 
## Véxase tamén 
### Bibliografía 
* Cooper, M. (2002): "A new species of *Epipona* (Hym., Vespidae, Polistinae) with a key to the members of the genus". ''Entomologist's Monthly Magazine* **138** (1656-1659): 143-147.
* Menezes, Rodolpho S. T.; Antônio F. Carvalho, Anthony Raw & Marco Antônio Costa (2010): "*Epipona media* Cooper (Hymenoptera: Vespidae), a Social Wasp New to the Brazilian Atlantic Forest". *Neotropical Entomology* **39** (6): 1046-1047.

### Outros artigos 
* Himenópteros
* Apócritos
* Vespoideos
* Véspidos
* Epiponinos

### Ligazóns externas 
* *Epipona media'' Cooper, 2002 na EOL.
Benito Rodríguez López

**Benito Rodríguez López**, finado en Padrón o 12 de abril de 1939, foi un político galego.

## Traxectoria 
Dono do pazo de Arretén. Administrador de rendas estancadas de Padrón, foi nomeado oficial de quinta clase de Facenda da provincia da Coruña en 1883. Concelleiro de Padrón na corporación presidida por Juan Pazos Varela, foi nomeado alcalde de Padrón en 1899, permanecendo no cargo ata 1906. Ao final da ditadura de Primo de Rivera volveu ser nomeado alcalde de Padrón. Co golpe de Estado do 18 de xullo de 1936 a súa casa foi o escenario dun asalto por parte de sindicalistas o 20 de xullo. Finou no pazo de Arretén o 12 de abril de 1939.

## Notas
Kevin Lorenzo

**Kevin Lorenzo**, nado en Xixón en 1991, é un guionista, director e actor galego.

## Traxectoria 
Kevin Lorenzo participou en diversas producións audiovisuais. A súa formación fundamentalmente autodidacta compleméntase coa asistencia a cursos de guión, dirección e interpretación con profesores como John Strasberg, Carlos Villarino, Ana Gracia ou Jorge Coira. A súa curiosidade levouno tamén ao mundo da madeira, onde explora a súa evolución como material sostible. Tamén desenvolve actividades de dinamización cultural dende unha perspectiva interdisciplinar. Impulsor de diversos proxectos, participou en encontros de cineastas e impartíu talleres. É membro activo do encontro de cineastas Chanfaina Lab desenvolvendo varias accións formativas e xestionando a produción de numerosas pezas. 

## Filmografía 
### Longametraxes 
* *Quen a ferro mata* (Paco Plaza)
* *A cor do medo* (Carlota Domínguez)

### Televisión 
* *Lobos e cordeiros* (TVG)
* *O sabor das margaridas* (TVG e Netflix)
* *Antes de perder* (Playz)
* *Serramoura* (TVG)
* *Fariña* (Antena3 e Netflix)
* *Viradeira* (TVG)
* *TAC* (TVG)
* *O final do camiño* (TVE)

### Curtametraxes 
* *Mírame* (guionista e director)
* *O pano de seda* (guionista e director)
* *Navia* (guionista e director)
* *Porte exprés* (Ángela Arnosa)
* *Camiño branco* (Santi Teijelo)
* *A derrota* (Alber Ponte)
* *Alba* (Susana Carballo)
* *A Cortados* (Isaac Rivadulla)
* *Xa é hora* (Susana Carballo)
* *Crítica* (Isaac López)
* *Síntese* (Ángela Arnosa)
* *Glitch* (Leo Carballal)
* *Breixo* (Javier Seoane)
* *A* *partida* (Lois Basallo)
* *Esclarecer* (Samuel Valle)
* *Oniros* (Ashley Negro)
* *Rota* (Enrique do Rosario)
* *Aceptación* (Blanca Suárez)
* *Roces* (Javier Seoane)
* *O sono* (David Rodríguez)
* *Programa* *3.1.* (Dir. Pablo Barreiro)
* *Antolepsia* (Javier Seoane)
* *Folerpas de neve* (Andrés Escribano)
* *Babushka* (Natzaret Pardo)
* *Insanus* (Xabier Moreira)
* *A oficina* (Diana Espinosa)
* *A cruz* (Paloma Gómez)

### Artigos 
* 

## Notas
Epiponinos

miniatura|240px|*Apoica pallens*

A dos **epiponinos** (*Epiponini*) é unha tribo de insectos himenópteros da suborde dos apócritos, familia dos véspidos e subfamilia dos polistinos.

É unha grande e diversa tribo de avespas eusociais que habitan na rexión neotropical, con áreas de distribución dalgunhas especies que se estenden até a rexión neártica.

## Taxonomía 
### Descrición 
A tribo foi descrita en 1867 polo entomólogo francés Hippolyte Lucas.

### Etimoloxía 
O nome científico *Epiponini* está formado polos elementos *Epipon* e -*ini*. O primeiro é a raíz do nome do seu xénero tipo, *Epipona*, e o segundo é o sufixo do latín científico -*ini*, propio dos nomes das tribos de animais.

### Sinónimo 
Ademais de polo nome actualmete válido, a tribo coñecuese tamén polo sinónimo:
* *Polybiini*

### Xéneros 
A tribo comprende os xéneros seguintes:

* *Agelaia* Lepeletier, 1836
* *Angiopolybia* Araujo, 1946
* *Apoica* Lepeletier, 1836
* *Asteloeca* Raw, 1985
* *Brachygastra* Perty, 1833
* *Chartergellus* Bequaert, 1938
* *Charterginus* Fox, 1898
* *Chartergus* Lepeletier, 1836
* *Clypearia* Saussure, 1854
* *Epipona* Latreille, 1802
* *Leipomeles Möbius, 1856
* *Metapolybia* Ducke, 1905
* *Nectarinella* Bequaert, 1938
* *Parachartergus* von Ihering, 1904
* *Polybia* Lepeletier, 1836
* *Protonectarina* Ducke, 1910
* *Protopolybia* Ducke, 1905
* *Pseudochartergus* Ducke, 1905
* *Pseudopolybia* Saussure, 1863
* *Synoeca* Saussure, 1852

## Notas 
## Véxase tamén 
### Bibliografía 
* Aguiar, Alexandre P. *et al*. (2013): "Order Hymenoptera". En Zhang, Z.-Q. (ed.): "Animal Biodiversity: An Outline of Higher-level Classification and Survey of Taxonomic Richness (Addenda 2013)". *Zootaxa* **3703**: 1–82.
* Borror, D. J., DeLong, D. M. & Triplehorn, C. A. (1976): *An introduction to the study of insects*, 4ª ed. Nova York, Chicago: Holt, Rinehart and Winston.  ISBN 0-0308-8406-3.
* Grimaldi, D. & Engel, M. S. (2005): *Evolution of the Insects*. Cambridge: Cambridge University Press. ISBN 978-0-5218-2149-0.
* Huber, John T. (2009): "Biodiversity of Hymenoptera". Capítulo 12. En Robert G. Foottit & Peter H. Adler: *Insect Biodiversity: Science and Society*. Hoboken, New Jersey: Blackwell Publishing. ISBN 978-1-4051-5142-9.
* Michener, Charles D. (2007): *The Bees of the World''. 2ª ed. Baltimore: The Johns Hopkins University Press. ISBN 978-0-8018-8573-0.
* O'Toole, Christopher & Raw, Anthony (1999): *Bees of the world*. Londres: Cassell & Co. ISBN 0-8160-5712-5.
* Sharkey, Michael J. (2007): "Phylogeny and Classification of Hymenoptera". *Zootaxa* **1668**: 521–548.
* Vilhelmsen, Lard (2001): "Phylogeny and classification of the extant basal lineages of the Hymenoptera (Insecta)". *Zoological Journal of the Linnean Society* **131**: 393–442.

### Outros artigos 
* Himenópteros
* Apócritos
* Vespoideos
* Véspidos
De Saussure

O antropónimo **de Saussure** pode referirse a:
* **Henry William de Saussure** (1763-1839), xurista e político estadounidense, director da Casa da Mueda dos Estados Unidos.
* **Henri Louis Frédéric de Saussure** (1829-1905), naturalista, xeólogo, entomólogo e taxónomo suízo.
* **Ferdinand de Saussure** (1857-1913), lingüista suízo, fillo do anterior.
Richmond Football Club

O **Richmond Football Club**, alcumados os **Tigers** (do inglés: *Tigres*), é un club de fútbol australiano con sede en Richmond, Melbourne, Victoria. O club foi fundado en 1885, contanto cun equipo masculino na Australian Football League (AFL) e feminino na AFL Women's (AFLW). Antes de unirse á Victorian Football League (actual AFL) en 1908, o equipo competía na Victorian Football Association (VFA), onde gañou dous premierships. Desde aquela, o equipo conseguiu trece títulos da AFL, sendo o último en 2020. O equipo ten a súa sede e campos de adestramento no primeiro estadio no que xogou, o Punt Road Oval. Este estadio, con capacidade para 6&nbsp;000 espectadores, é actualmente utilizado tanto polo equipo feminino como polo equipo reserva da Victorian Football League (VFL). Este estadio é adxacente ao actual recinto de xogo dos Tigers, o Melbourne Cricket Ground, estadio con capacidade para 100&nbsp;024 espectadores. O equipo viste tradicionalmente un guernsey (uniforme) negro cunha faixa amarela. A canción do equipo é We're From Tigerland.

## Notas 
## Véxase tamén 
### Outros artigos 
* Melbourne Cricket Ground

### Ligazóns externas 
* Páxina oficial do club
West Coast Eagles

Os **West Coast Eagles**, oficialmente **West Coast Eagles Football Club** e usualmente abreviado como **Eagles** (do inglés: *Aguias*) ou **West Coast** (do inglés: *Costa Oeste*), é un club profesional de fútbol australiano con sede no barrio de Lathlain, en Perth, Australia Occidental. O club foi fundado en 1986 como un dos dóus equipos de expansión da Australian Football League (AFL), naquela altura chamada Victorian Football League.

Os West Coast Eagles son un dos equipos da AFL máis exitosos da era AFL. En 1992 foron o primeiro equipo de fóra do estado de Victoria en xogar e gañar unha Grand Final da AFL. Desde aquela repetiron títolo en 1994, 2006 e 2018. Isto fai que sexa o segundo equipo con máis premierships desde 1990, tan só por detrás dos cinco de Hawthorn. Son ademais un dos club con máis apoiados e rentábeis da competición, superando en 2020 os 100&nbsp;000 afiliados. O club conta tamén con equipo feminino da AFLW e de reservas na West Australian Football League.

## Notas 
## Véxase tamén 
### Outros artigos 
* Perth Stadium

### Ligazóns externas 
* Páxina web oficial do club
James M. Carpenter

**James Michael Carpenter**, nado en 1956, é un entomólogo estadounidense.

## Traxectoria 
Carpenter estudou na Universidade Estatal de Míchigan, onde acadou o B.S. en 1977, e na Universidade Cornell, onde obtivo o seu Ph.D. en 1983.
*Profesor adxunto do *City College of New York* desde 1996 á actualidade. 
*Conservador asociado de Himenópteros no *American Museum of Natural History* (Museo Norteamericano de Historia Natural), desde 1992 a 1995, e conservador desde 2010 á actualidade;
*Cadeira da División de Zooloxía de Invertebrados do *American Museum of Natural History* desde 2012 á actualidade.
*Profesor da *Richard Gilder Graduate School* do *American Museum of Natural History* desde 2008 á actualidade.
*Profesor adxunto do *City College of New York* desde 1996 á actualidade. 

### Traballos recentes 
As súas publicacións recentes abranguen temas desde a taxonomía até a etoloxía, e continúa investigando a sistemática da familia dos véspidos en todo o mundo, á que se refiren a maior parte dos traballos publicados. O foco xeográfico estivo especialmente nas partes orientais e adxacentes da rexión paleártica. As publicacións que tratan sobre as avespas de Vietnam forman parte dunha colaboración de 20 anos con científicos de Hanoi. As publicacións da India proceden dunha colaboración iniciada hai uns seis anos, que agora engloba a dous grupos de investigación, en Kozhikode e Bengaluru. As publicacións relativas á China e Paquistán representan os primeiros froitos das colaboracións iniciadas hai máis de dous anos. Tamén continúa a publicar sobre os véspidos da rexión neotropical, especialmente do Brasil e da Güiana Francesa, con coautores cos que comezou a colaborar hai 20 anos en ambos os casos.

## Notas
Perth Stadium

O **Perth Stadium**, tamén coñecido por motivos de patrocinio como **Optus Stadium**, é un estadio multiúsos situado na cidade de Perth, Australia, no que principalmente se practica o fútbol australiano, o crícket e o rugby. O estadio ten capacidade para 60&nbsp;156. O Perth Stadium é sede de dous equipos da Australian Football League: os West Coast Eagles e o Fremantle Football Club, e un da Big Bash League, os Perth Scorchers, tanto feminino como masculino.

## Notas
C/2014 UN271 Bernardinelli-Bernstein

Cometa descuberto en 2014, aproximándose dende máis aló dos límites do Sistema Solar, dende a nube de Oort, polo extremo sur do mesmo. En 2021 confirmouse o ser cometa ó descubrírselle unha pequena coma ó entrar en actividade o cometa pola súa aproximación ó Sol. De calquera xeito, o perihelio, que está previsto para 2031, será máis aló de Saturno, a máis de 3 billóns de km, non sendo visible a ollo nu. Tras atravesar o plano da eclíptica, desaparecerá pola zona norte do noso Sistema solar.

As estimacións do núcleo, duns 100 km de diámetro, fan que sexa moito maior que o segundo cometa en tamaño, o Hale-Bopp.alt=Camiño que seguirá no ceo.|miniatura|Camiño que seguirá no ceo.|centro
## Notas
María de la Paz Taboada de Andrés

**María de la Paz Taboada de Andrés y Zúñiga**, nada en Santiago de Compostela e finada o 19 de xaneiro de 1998, foi unha fidalga galega.

## Traxectoria 
Filla de José Taboada Zúñiga e María de Andrés García Cuenca. Foi a herdeira e última propietaria do pazo de Tor, que habitou ata os anos noventa. Dooulle o pazo á Deputación de Lugo en 1993, e a doazón fíxose efectiva tras o seu falecemento.

## Recoñecementos 
* Foi nomeada filla adoptiva da provincia de Lugo e medalla de ouro provincial en 1998.

* Unha rúa de Monforte leva o seu nome: María Paz de Tor.
## Vida persoal 
Casou no pazo de Tor con Miguel Ángel Quesada Munuera en 1931.

## Notas 
## Véxase tamén 
### Ligazóns externas 
* Genealogía de la Torre-fuerte de la Candaira
Fernando Taboada Zúñiga

**Fernando Taboada Zúñiga**, nado en Monforte de Lemos en 1894 e finado en Sarria en 1982, foi un político galego.

## Traxectoria 
Fillo de José Taboada Rodríguez Varela de Temes e Paz Zúñiga Laporte e irmán de José Taboada Zúñiga. Foi nomeado alcalde de Sarria en outubro de 1923. Foi nomeado deputado provincial de Lugo en abril de 1927, e elixido vicepresidente da Deputación de Lugo en maio. Formou parte do Padroado da Misión Biolóxica de Galicia en representación dos agricultores de Sarria. Na República foi elixido concelleiro de Sarria na repetición das eleccións municipais en maio, tomando posesión o 5 de xuño. Logo do golpe de Estado do 18 de xullo de 1936 foi nomeado alcalde de Sarria trala renovación da corporación polo asasinato de Manuel Saco Rivera, tomando posesión o 21 de outubro. Cesou no cargo o 17 de maio de 1939.

## Vida persoal 
Casou con María de los Ángeles Rivera González de la Rocha (1898-1939) e foi pai de María Teresa, Fernando e José Manuel Taboada Rivera.
## Notas 
## Véxase tamén 
### Bibliografía 
* 
### Ligazóns externas 
* Os Concellos de Sárria ( 1820.,,,,)

* Genealogía de la Torre-fuerte de la Candaira
* Retrato de Fernando Taboada de Zúñiga
José Taboada Zúñiga

**José Taboada Zúñiga**, nado en Monforte de Lemos cara a 1886 e finado no mesmo concello en maio de 1966, foi un avogado e político galego.

## Traxectoria 
Fillo de José Taboada Rodríguez Varela de Temes e Paz Zúñiga Laporte, foi o herdeiro do pazo de Tor. Estudou no Colexio dos xesuítas de Camposancos. Licenciado en Dereito pola Universidade de Santiago de Compostela en 1908. Foi nomeado concelleiro de Santiago de Compostela en 1927. Finou en Monforte de Lemos a principios de maio de 1966 con 79 anos.

## Vida persoal 
Casou en 1909 con María de Andrés García Cuenca, e foi pai de María de la Paz e Fernando Taboada de Andrés.

## Notas 
## Véxase tamén 
### Ligazóns externas 
* Genealogía de la Torre-fuerte de la Candaira
* Retrato de José Taboada de Zúñiga